Úradný vestník L 330 , 02/12/1997 S. 0019 - 0020



Rozhodnutie Komisie z 26. novembra 1997 o určitých ochranných opatreniach týkajúcich sa určitých výrobkov z rýb pochádzajúcich z Číny a ktorým sa mení a dopĺňa rozhodnutie 97/368/ES (Text s významom pre EHP) (97/805/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/675/EHS z 10. decembra 1990, ktorou sa ustanovujú princípy riadiace organizáciu veterinárnych kontrol výrobkov vstupujúcich na územie spoločenstva z tretích krajín [1], naposledy zmenenú a doplnenú smernicou 96/43/ES [2], najmä na jej článok 19, keďže v dovezených výrobkoch z rýb pochádzajúcich z niekoľkých spracovateľských podnikov v Číne bola zistená prítomnosť baktérie Vibrio parahaemolyticus; keďže prítomnosť baktérie Vibrio parahaemolyticus v potravinách je výsledkom zlých hygienických postupov pred a/alebo po spracovaní potravín a predstavuje potenciálnu hrozbu pre zdravie ľudí; keďže dovozy výrobkov z príslušných podnikov v Číne nesmú byť preto naďalej povolené; keďže inšpekcie spoločenstva v Číne a výsledky kontrol na pohraničných kontrolných miestach spoločenstva preukázali, že existujú potenciálne hrozby pre zdravie, pokiaľ ide o výrobu a spracovanie výrobkov z rýb; keďže rozhodnutie Komisie 97/368/ES [3], zmenené a doplnené rozhodnutím 97/620/ES [4], týkajúce sa určitých ochranných opatrení, pokiaľ ide o určité výrobky z rýb pochádzajúce z Číny, umožňuje zákaz dovozu výrobkov z čerstvých rýb pochádzajúcich z Číny a požaduje, aby zmrazené alebo spracované výrobky z rýb pochádzajúce z Číny boli systematicky podrobované mikrobiologickému vyšetreniu; keďže rozhodnutie 97/368/ES by sa malo zrevidovať do 28. februára 1998 a na základe súčasných zistení by bolo potrebné predĺžiť opatrenia stanovené v tomto rozhodnutí do 30. júna 1998; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Toto rozhodnutie sa uplatňuje na výrobky z rýb, čerstvé, zmrazené alebo spracované, pochádzajúce z Číny. Článok 2 Členské štáty zakážu dovozy výrobkov z rýb, vo všetkých formách, pochádzajúcich z nasledujúcich podnikov v Číne: Pingyang freezing multiple-producing factory – No 60 Jiangkou Road Aojiang Pingyang, Zhejiang (kód podniku č. 3300/02097) a Wenzhou Hongdali aquatic products processing Co. Ltda Yanting cold storage plant Yanting, Cangnan – Zhejiang (kód podniku č. 3300/02083). Článok 3 V článku 6 rozhodnutia 97/368/ES sa dátum "28. február 1998" nahrádza dátumom "30. jún 1998". Článok 4 Členské štáty zmenia a doplnia opatrenia, ktoré uplatňujú, pokiaľ ide o dovozy z Číny, v zmysle ich zosúladenia s týmto rozhodnutím. Bezodkladne o tom informujú Komisiu. Článok 5 Všetky výdavky vzniknuté uplatňovaním tohto rozhodnutia sa účtujú odosielateľovi, prijímateľovi alebo ich zástupcom. Článok 6 Toto rozhodnutie je adresované členským štátom. V Bruseli 26. novembra 1997 Za Komisiu Franz Fischler člen Komisie [1] Ú. v. ES L 373, 31.12.1990, s. 1. [2] Ú. v. ES L 162, 1.7.1996, s. 1. [3] Ú. v. ES L 156, 13.6.1997, s. 57. [4] Ú. v. ES L 254, 17.9.1997, s. 17. --------------------------------------------------